|  |
| --- |
| **דף עבודה: ייבום**דברים פרק כה פסוקים ה-ו**כִּי יֵשְׁבוּ אַחִים יַחְדָּו, וּמֵת אַחַד מֵהֶם, וּבֵן אֵין לוֹ, לֹא תִהְיֶה אֵשֶׁת הַמֵּת הַחוּצָה לְאִישׁ זָר, יְבָמָהּ יָבֹא עָלֶיהָ וּלְקָחָהּ לוֹ לְאִשָּׁה וְיִבְּמָהּ.****וְהָיָה הַבְּכוֹר אֲשֶׁר תֵּלֵד יָקוּם עַל שֵׁם אָחִיו הַמֵּת, וְלֹא יִמָּחֶה שְׁמוֹ מִיִּשְׂרָאֵל.**ביאור הרב שטיינזלץ**כִּי יֵשְׁבוּ אַחִים**, בני אב אחד **יַחְדָּו, וּמֵת אַחַד מֵהֶם,** **וּבֵן אֵין לוֹ** במותו – **לֹא תִהְיֶה אֵשֶׁת הַמֵּת הַחוּצָה,**מחוץ לתחום המשפחה הזו, להינשא **לְאִישׁ זָר,** שאיננו שייך למשפחה, אלא **יְבָמָהּ**, אחי בעלה, גיסהּ, **יָבֹא עָלֶיהָ** **וּ**בכך **לְקָחָהּ לוֹ לְאִשָּׁה וְיִבְּמָהּ.****וְהָיָה הַבְּכוֹר אֲשֶׁר תֵּלֵד**אותה אשה, **יָקוּם עַל שֵׁם אָחִיו הַמֵּת.** לא פירשו הוראה זו כפשוטה – קריאת הילד בשמו של הנפטר ממש – אלא כהתייחסות אל הבכור כאילו היה בנו ולא כבן אביו הביולוגי, כדי ש**לֹא יִמָּחֶה שְׁמוֹ מִיִּשְׂרָאֵל,** כי לאדם שהתחיל להקים משפחה ומת בלא ילדים אין המשך, וכאילו שמו נמחק. משום כך מצֻווה היבם לשאת את אלמנת אחיו, ולהשתדל להוליד ממנה ילד. 1. כתבו במילים שלכם מה הוא ייבום?
2. מדוע על פי הכתוב יש לייבם?
3. כיצד אתם מסבירים את הסיבה?
 |

להלן תשובות לדף העבודה: ייבום לשימוש המורה:

1. כאשר אדם מת ולא השאיר אחריו צאצאים מצווה על אחיו לייבם את אשת אחיו, כלומר לשאת אותה לאישה, ואז הצאצאים של אותו הזוג יוכלו לרשת את הנכסים של המת. אם לבעל המת אין אח, קרובי משפחתם לפי רמת קרבתם צריכים לייבם אותה – מייבם נקרא "גואל".
2. **וְלֹא יִמָּחֶה שְׁמוֹ מִיִּשְׂרָאֵל.**